China Pootjie Christene Deur Gewilde Toep Te Blokkeer - Joy! Digital
China Pootjie Christene Deur Gewilde Toep Te Blokkeer
China blokkeer die gewilde toep, WeChat, wat alle soorte sosialemedia -gebruikers beïnvloed, insluitend kerke. WeChat is een van die grootste onafhanklike sosialemedia-toepassings ter wêreld en word gebruik vir boodskappe, aanlyn betalings en 'n vinnige uitruil van oudio- en videolêers.
Baie Chinese kerke gebruik WeChat vir hul daaglikse gebedstyd, om na Christelike musiek te luister om kerkdienste beskikbaar te stel en te versprei. Christene in China gebruik ook die kletskamers om gesprekke te voer oor Christelike onderwerpe. 'n Paar maande gelede het Chinese owerhede begin om Christelike WeChat-rekeninge waar daar baie elektroniese verkeer is, te blokkeer in 'n poging om die groei van die kerk teen te werk. Chinese gelowiges voel ekstra bedrieg deur die inperking noudat hierdie "reddingsboei" van hulle weggeneem word.
'n Voormalige lid van die Trump-administrasie, Sam Brownback, het verlede week diep kommer uitgespreek oor China in reaksie op die situasie in Afghanistan. "Ek dink ons ​​moet China fyn dophou, want dit is wat voorlê: Dit wat hulle aan die Uyghers doen, wat hulle aan die huiskerke doen, wat hulle aan die Tibetaanse Boeddhiste gedoen het. Dit is hoe godsdiensonderdrukking oor die hele wêreld sal lyk namate China meer invloed kry. Ons moet dit nou konfronteer, voordat hierdie benadering by meer plekke in die wêreld posvat. "